**Immunsejtek adhéziójának vizsgálata**

Kellermayer Miklós – Sándor Noémi – Székács inna – Szabó Bálint

Vállaltuk, hogy monociták, makrofágok és dendritikus sejtek adhézióját vizsgáljuk három nagy érzékenységű technikával, és ennek alapján felállítunk egy biofizikai modellt. A vállalásokon túl ellenanyagos blokkolást is bevetettünk, valamint megszámoltuk a vizsgált integrineket a sejtek felszínén, a ligandumokat pedig a kitapadási felületen. Jelentős különbségeket fedeztünk fel az egyes sejttípusok adhéziójának erejében, és az adhéziós felszín struktúrájában. Kimutattuk, hogy a CD11c receptor gátlása gyengíti a sejtek adhézióját a fibrinogénhez, míg a CD11b gátlása kimondottan fokozza azt a makrofágokban és dendritikus sejtekben. Egy új mechanizmust javaslunk a két hasonló receptor adhézióban betöltött szerepére: versengenek a ligandumkötésért, ami alapvetően befolyásolja a sejtek adhéziós képességét.